***Contract prestări servicii de audit intern 2025***

***(în cazul externalizării serviciilor de audit intern)***

**– MODEL ADAPTABIL –**

***Modelul de mai jos se poate adapta în funcție de particularitățile***

 ***și specificitatea angajamentului***

*(se recomandă ca acest model să fie atent* ***revizuit de departamentul juridic*** *al organizației*

*sau de avocații firmei de audit)*

(antet) FIRMA DE AUDIT /
COORDONATORUL ACTIVITĂŢII DE AUDIT INTERN[[1]](#footnote-1)

Nr. RPE[[2]](#footnote-2) ……..

**CONTRACT DE PRESTĂRI SERVICII**

**PENTRU ACTIVITATEA DE AUDIT INTERN**

Încheiat astăzi ………...., între:

Societatea……………..., cu sediul în …...., înregistrată în România la Registrul Comerțului sub nr……., cod fiscal ……………….., reprezentată legal prin………………….., în calitate de …………………..., denumit în continuare BENEFICIAR, pe de o parte

și

SOCIETATEA/PFA/PFI……………………….., cu sediul în ………………, înregistrată la Registrul Comerțului sub nr. …………….., cod unic de înregistrare (CUI) ………………./ FIRMA DE AUDIT / AUDITOR FINANCIAR, înscris în Registrul Public Electronic cu autorizație nr. …….., membru activ al Camerei Auditorilor Financiari din România (CAFR), reprezentată legal prin auditor financiar ………………….., înscris în Registrul Public Electronic cu nr. …….., membru activ al Camerei Auditorilor Financiari din România (CAFR), în calitate de …………………………., denumit în continuare PRESTATOR, pe de altă parte.

Articolul 1: OBIECTUL CONTRACTULUI

1.1 Obiectul prezentului contract **constă în furnizarea de servicii de audit intern**, conform cadrului legal aplicabil în România și reglementărilor emise de CAFR.

1.2 Obiectul prezentului contract se va îndeplini conform Articolului 3 din prezentul document.

Articolul 2: DURATA PRESTĂRII SERVICIILOR

2.1. Serviciile menționate în prezentul contract vor fi prestate pe durata unui ciclu operațional de audit intern de minim 3 ani financiari, începând cu data de …………………..

Contractul se va putea prelungi automat, pentru o perioadă de încă 3 ani, dacă părțile nu convin altfel. Orice modificare a duratei se va face cu Act Adițional la prezentul contract.

2.2. Articolul 7 va continua să producă efecte și în cazul expirării duratei prestării serviciilor menționate la pct. 2.1., precum și în cazul rezilierii sau anulării prezentului contract pentru orice motive.

Articolul 3: DESCRIEREA AUDITULUI INTERN ŞI RAPORTAREA

3.1. În prezentul contract, auditul intern reprezintă activități indepen­den­te de asigurare obiectivă sau de consiliere, destinate să adauge valoare şi să îmbunătățească operațiunile BENEFICIARULUI. Activitățile de audit intern ajută o organizație în îndeplinirea obiectivelor sale printr-o abordare sistematică şi metodică care evaluează şi îmbunătățește eficacitatea proceselor de mana­ge­ment al riscului, control şi guvernanță, în conformitate cu Standardele Globale de Audit Intern, emise de IIA – The Institute of Internal Auditors – Institutul Auditorilor Interni, asimilate de Camera Auditorilor Financiari din România.

3.2. **Obiectivele auditului** intern constau în:

a) verificarea conformității activităților din organizația auditată cu poli­ticile, programele şi managementul acesteia, potrivit preve­derilor legale;

b) evaluarea gradului de adecvare şi aplicare a controalelor finan­ciare şi nefinanciare dispuse şi efectuate de către conducerea unității în scopul creșterii eficienței activității;

c) evaluarea gradului de adecvare a datelor/informațiilor financiare şi nefinanciare destinate conducerii pentru cunoașterea realității în organizația economică;

d) protejarea elementelor patrimoniale şi sprijinirea în identificarea metodelor de prevenire a fraudelor şi pierderilor de orice fel.

e) serviciile de audit intern se derulează în conformitate cu Stan­dardele Globale de Audit Intern emise de IIA.

3.3. În cadrul organizării funcționale a BENEFICIARULUI, funcția de audit intern trebuie să fie independentă, permanentă şi eficace, va fi evidențiată distinct în structura organizațională a BENEFICIARULUI şi va avea în vedere următoarele:

(1) Evaluarea nivelului de calitate al cadrului aferent controlului intern privind eficiența şi eficacitatea;

(2) Evaluarea conformării tuturor activităților cu politicile şi procedurile, fără a fi componentă sau combinație cu orice altă funcție din cadrul organizației.

(3) Evaluarea modului în care politicile şi procedurile existente la nivelul organizației rămân corespunzătoare şi sunt conforme cu reglementările aplicabile.

3.4. PRESTATORUL va furniza BENEFICIARULUI rapoartele de audit intern periodice asupra structurilor interne auditate, conform Planului de Audit agreat cu conducerea superioară a organizației.

Acestea vor fi întocmite în limba română. Doar la solicitarea expresă a organizației, se poate decide livrarea într-o altă limbă străină de circulație internațională.

Raportul întocmit în limba română va prevala în orice situație.

Articolul 4: UTILIZAREA COMUNICĂRILOR / RAPORTULUI DE AUDIT INTERN

4.1. Comunicările /Raportul de audit intern sunt destinate pentru a fi utilizate în mod exclusiv pentru uzul intern al BENEFICIARULUI.

4.2. Comunicarea finală / Raportul de audit intern nu poate fi utilizat(ă), publicat(ă) sau distribuit(ă), integral sau pe secțiuni, către alte terțe părți, decât de Consiliul de Administrație, Comitetul de Audit sau Conducătorul structurii auditate, doar cu permisiunea PRESTATORULUI acordată în mod expres asupra materialului distribuit. PRESTATORUL nu va putea refuza în mod abuziv acordarea consimțământului.

4.3. În măsura permisă de lege, PRESTATORUL nu acceptă şi nu îşi asumă responsabilitatea decât față de Consiliul de Administrație, Comitetul de Audit sau Conducătorul structurii auditate, în ansamblu.

Articolul 5: TARIFUL PRESTATORULUI ŞI PLATA ACESTUIA

5.1. Tariful PRESTATORULUI se calculează în funcție de timpul petrecut de personalul implicat în auditul intern, precum şi de nivelul de pregătire şi gradul de răspundere al acestora.

5.2. În baza celor de mai sus, se estimează tariful PRESTATORULUI la …………. lei lunar. Tariful nu include TVA.

5.3. Plata se va face pe baza facturii emise de PRESTATOR, lunar.

5.4. Facturile vor fi achitate în termen de X zile calendaristice de la primirea acestora de către BENEFICIAR. În cazul nerespectării termenului menționat sau în cazul unei neplăți, BENEFICIARUL poate datora PRESTA­TORULUI penalități în cotă de X% DIN SUMA facturată.

5.5. Tariful are în vedere accesul și cooperarea deplină a conducerii şi personalului BENEFICIARULUI, existența unor evidente contabile corespun­zătoare, precum şi întreaga disponibilitate a conducerii BENEFICIARULUI la cererile de prezentare detaliată de informații solicitate la anumite date, nece­sare pentru finalizarea auditului intern în termenul stabilit prin programul de audit anual.

5.6. Orice activități efectuate de PRESTATOR la solicitarea BENEFI­CIARULUI, legate de alte obiective decât cele menționate în prezentul contract, vor fi plătite de BENEFICIAR după tarifele obișnuite ale PRESTA­TORULUI, în funcție de poziția şi experiența personalului implicat. Termenii de referință specifici, precum şi tariful pentru aceste activități vor fi convenite anterior, prin act adițional sau contract distinct (dacă este cazul), cu respec­tarea principiului independenței.

Articolul 6: OBLIGAŢIILE PĂRŢILOR

*6.1 Obligațiile PRESTATORULUI*

6.1.1. PRESTATORUL va efectua o examinare obiectivă a ansamblului activităților derulate de BENEFICIAR, în scopul furnizării unei evaluări independente a managementului de risc, a controlului intern şi a proceselor de guvernanță.

6.1.2. PRESTATORUL va numi o persoană însărcinată cu ansamblul relațiilor dintre reprezentanții BENEFICIARULUI şi ai PRESTATORULUI.

6.1.3. PRESTATORUL va utiliza personal calificat, angajați sau colabo­ratori, cu nivelul de experiență cerut de obiectul misiunii, precum şi cu o bună cunoaștere a sistemului economic românesc şi a activității BENEFICIARULUI.

6.1.4. PRESTATORUL poate utiliza serviciile prestate de sub-contractori cu calificări corespunzătoare, conform cerințelor Standardelor Globale de Audit Intern, în situaţia în care acest lucru este considerat necesar de către PRESTATOR.

6.1.5. PRESTATORUL va respecta programul de lucru şi datele ședințelor care vor fi convenite împreună cu reprezentanții BENEFICIA­RULUI. Acestea vor putea fi modificate cu acordul ambelor părți.

6.1.6. PRESTATORUL va întocmi rapoartele menționate la articolul 3 din prezentul contract.

*6.2 Obligațiile BENEFICIARULUI.*

6.2.1. BENEFICIARUL se obligă să plătească tariful în condițiile prevă­zute la articolul 5 al prezentului contract.

6.2.2. BENEFICIARUL va pune la dispoziția PRESTATORULUI docu­mente şi alte informații relevante considerate de către PRESTATOR suficiente pentru efectuarea auditului intern. În acest sens BENEFICIARUL se obligă să pună la dispoziția PRESTATORULUI, la solicitarea acestuia, toate documen­tele sale contabile, orice alte documente şi acte ale BENEFICIARULUI, inclu­zând toate procesele verbale ale tuturor Adunărilor Generale ale Acționarilor, ale Consiliului de Administrație şi ale Comitetului de Audit, precum şi informațiile şi explicațiile necesare, solicitate de către PRESTATOR, în scopul realizării obiectului prezentului contract.

BENEFICIARUL se obligă să permită accesul PRESTATORULUI la toate documentele sau declarațiile în legătură cu structura auditată. BENEFI­CIARUL se obligă să permită PRESTATORULUI să discute în mod liber cu orice persoană aflată în subordinea sau sub controlul său, care ar putea furniza informații în vederea realizării obiectului prezentului contract.

6.2.3. BENEFICIARUL va pune la dispoziție spații adecvate de lucru pentru personalul PRESTATORULUI pe toată durata efectuării auditului intern.

6.2.4. BENEFICIARUL este responsabil pentru proiectarea, întreținerea unor proceduri de control care să asigure un nivel corespunzător de protecție a activelor. De asemenea, BENEFICIARUL este responsabil pentru definirea de nivele de protecție adecvate, pentru identificarea obiectivelor de control corespunzătoare acestora şi pentru asigurarea realizării acestor obiective prin procedurile de control existente.

6.2.5. BENEFICIARUL se obligă să numească un responsabil însărcinat cu coordonarea ansamblului de relații între reprezentanții PRESTATORULUI şi cei ai BENEFICIARULUI.

6.2.6. BENEFICIARUL se obligă să respecte programul de lucru și datele ședințelor care vor fi convenite împreună cu reprezentanții PRESTATO­RU­LUI. Acestea vor putea fi modificate cu acordul ambelor părți.

Articolul 7: LIMITAREA RĂSPUNDERII PRESTATORULUI

7.1. PRESTATORUL nu răspunde pentru conformitatea sau neconfor­mitatea raportului față de interesele generale sau specifice (legate de o anumită tranzacție) ale vreunui terț. Activitatea PRESTATORULUI nu va fi planificată sau desfășurată din perspectiva așteptărilor sau planurilor vreunei terțe persoane ori a unei tranzacții specifice planificate de BENEFICIAR.

7.2. În nici un caz, cuantumul despăgubirilor ce ar putea fi datorate de PRESTATOR în baza răspunderii civile contractuale ca urmare a nerespectării sau a îndeplinirii necorespunzătoare a obligațiilor prevăzute în prezentul contract nu poate depăși **suma egală cu tariful menționat la Art. 5.2**.

7.3. PRESTATORUL nu va fi ținut răspunzător pentru eventualele daune cauzate BENEFICIARULUI sau oricărui terț ca urmare a folosirii informațiilor cuprinse în rapoartele întocmite de PRESTATOR, în baza prevederilor prezentului contract. În nici un caz, sumele ce urmează a fi plătite cu titlu de despăgubire nu pot depăși suma ce urmează a fi plătită cu titlu de tarif pentru serviciile prestate, suma menționată în articolul 5 al prezentului contract.

7.4. Răspunderea PRESTATORULUI va fi angajată numai în caz de culpă gravă sau dol. De asemenea, PRESTATORUL nu va fi obligat la plata despă­gubirilor atunci când nu şi-a putut executa obligațiile din cauza intervenirii unui caz fortuit sau de forță majoră.

7.5. În nici un caz, PRESTATORUL nu va răspunde pentru pierderi, costuri sau cheltuieli determinate de sau în legătură cu neglijența sau omisiunea, frauda ori de interpretări greșite sau greșeli intenționate ale BENEFICIARULUI, ori ale conducerii acestuia sau ale oricărei alte entități conexe sau rezultând din orice documente frauduloase sau prezentări eronate ce provin din partea BENEFICIARULUI sau reprezentanților săi şi care sunt puse la dispoziția PRESTATORULUI.

7.6. Activitatea desfășurată de PRESTATOR pentru întocmirea comunicărilor / rapoartelor de audit intern va include eșantioane statistice ale tranzacțiilor și ale soldurilor semnificative. Semnificativ se definește ca fiind un eveniment sau tranzacție care ar putea influența deciziile economice ale beneficiarilor.

Articolul 8: RĂSPUNDEREA BENEFICIARULUI

8.1. BENEFICIARUL va răspunde pentru existența unor controale inter­ne corespunzătoare, în scopul prevenirii și detectării fraudelor, erorilor și neconformității cu legislația și reglementările.

Efectuarea de către PRESTATOR a auditului intern nu înlătură răspun­derea BENEFICIARULUI în ceea ce privește modalitățile de implementare a unor controale interne corespunzătoare şi a sistemului de management intern corespunzător.

8.2. BENEFICIARUL va răspunde de luarea unor măsuri adecvate în scopul implementării recomandărilor formulate în raportul de audit intern în termenele de implementare stabilite sau asumarea riscului de a nu întreprinde nicio măsură în scopul implementării recomandărilor.

Articolul 9: LIMITĂRI ALE AUDITULUI INTERN

9.1. Procedurile de audit intern efectuate în legătură cu obiectivele speci­fice de control implică limitări inerente deoarece se efectuează pe bază de eșantioane statistice și, în consecință, pot exista erori sau nereguli care să nu fie detectate. Procedurile de control nu pot garanta depistarea asocierii ilegale sau improprii, în special a unor reprezentanți ai BENEFICIARULUI deținând funcții de conducere sau răspundere.

9.2. Responsabilitatea păstrării în siguranță a activelor BENEFICIA­RULUI, a existenței unor controale interne corespunzătoare, precum şi prevenirea şi detectarea fraudelor, erorilor şi a neconformității cu legislația și reglementările revine BENEFICIARULUI. PRESTATORUL va planifica auditul intern astfel încât să existe o probabilitate rezonabilă de a fi detectate erorile materiale din sistemul auditat sau din evidențele contabile, dar examinarea PRESTATORULUI nu va putea detecta toate acele greșeli, fraude sau erori ori cazuri de neconformitate semnificative ce pot exista.

9.3. PRESTATORUL va discuta cu structurile auditate din cadrul BENE­FI­CIARULUI toate observațiile din timpul misiunilor de audit și va căuta să gă­sească recomandările cele mai potrivite prin prisma obiectivelor organizației.

Articolul 10: CONFIDENŢIALITATEA

10.1. Părțile convin anticipat și în mod expres să considere confidențiale toate informațiile, datele și documentele obținute, legate de îndeplinirea obiectului prezentului contract și se obligă să nu le divulge sau să le transmită terților pe toată durata prezentului contract şi pe o perioadă de 2 ani de la terminarea acestuia, decât cu acordul scris al celeilalte părți.

10.2. Părțile prezentului contract au obligația de a păstra față de terțe părți confidențialitatea tuturor informațiilor referitoare la relația lor contrac­tuală, după cum se stipulează în contract. Părțile nu vor divulga informațiile contractuale decât cu acordul scris al celeilalte părți. Dacă una din părți divulgă anumite informații și prin acest fapt prejudiciază cealaltă parte contractuală, prima parte va avea obligația de a plăti despăgubiri. Cu toate acestea, PRESTATORUL va avea dreptul să menționeze numele BENE­FICIARULUI și natura serviciilor prestate în documentele de marketing întocmite de către acesta.

10.3. Prevederile alineatului precedent nu se aplică în cazul în care aceste informații sunt publice sau sunt solicitate conform legii din România, fiind aplicabilă în orice situație legea română.

Articolul 11: PROTECŢIA DATELOR CU CARACTER PERSONAL

11.1 PRESTATORUL, prin angajații proprii și colaboratorii externi, garan­tează că respectă legislația aferentă protecției datelor cu caracter personal, inclusiv, dar fără a se limita la dispozițiile Regulamentului (UE) 2016/679 al Parlamentului European şi al Consiliului privind protecția persoanelor fizice în ceea ce privește prelucrarea datelor cu caracter personal şi privind libera circulație a acestor date și de abrogare a Directivei 95/46/CE *(„Regulamentul general privind protecția datelor cu caracter personal”* sau *GDPR).*

11. 2 PRESTATORUL va apăra și va despăgubi BENEFICIARUL împotriva tuturor cheltuielilor, costurilor şi pierderilor suportate de BENEFICIAR sau pentru care BENEFICIARUL poate deveni răspunzător din cauza nerespectării de către PRESTATOR a prevederilor Regulamentului general privind protecția datelor.

11. 3 PRESTATORUL va notifica cu promptitudine BENEFICIARUL dacă există orice suspiciune sau constată orice încălcare a securității datelor cu caracter personal şi care sunt prelucrate de către PRESTATOR în numele sau pe seama BENEFICIARULUI.

11. 4 *Termenii „*Date cu caracter personal*”*, *„*Încălcarea securității datelor cu caracter personal”şi *„*Prelucrarea*”* vor avea semnificația atribuită în legislația națională în vigoare, referitoare la GDPR.

Articolul 12: MODIFICAREA CONTRACTULUI

12.1. Prezentul contract poate fi modificat în baza unui act adițional semnat de ambele pârți contractante.

Articolul 13: ÎNCETAREA CONTRACTULUI

13.1. Prezentul contract încetează în următoarele cazuri:

13.1.1. Prin acordul ambelor părți;

13.1.2. Prin denunțarea unilaterală de către una din părți; denunțarea își produce efectele în termen de X zile lucrătoare de la data expedierii pe adresa celeilalte părți a unei notificări scrise, prin scrisoare recomandată cu confirmare de primire;

13.1.3. Prin imposibilitatea îndeplinirii obiectului prezentului contract;

13.1.4. În cazul falimentului uneia sau ambelor părți;

13.1.5. În celelalte cazuri expres prevăzute de legea română drept cazuri de încetare a contractului.

13.2. În toate aceste cazuri, dacă legea nu dispune altfel, BENEFI­CIARUL se obligă să plătească PRESTATORULUI tariful, calculat în conformitate cu prevederile articolului 5 al prezentului contract, proporțional cu serviciile prestate până în momentul prezentului contract.

Articolul 14: FORŢA MAJORĂ

14.1. Debitorul obligațiilor contractuale va fi exonerat de executarea unor asemenea obligații contractuale dacă executarea este împiedicată sau întârziată de orice acțiune sau cauză mai presus de controlul uneia dintre părți și pe care o asemenea parte nu a putut-o prevedea sau evita, cu condiția ca partea ale cărei obligații au fost efectuate, să informeze prompt, în termen de maxim 120 ore de la producerea situației de forță majoră, cealaltă parte, asu­pra unor asemenea cauze şi să depună toate eforturile de a-și duce la înde­plinire obligațiile sale. Dacă situația de forță majoră durează mai mult de 9 luni, prezentul contract va înceta. Sunt considerate cazuri de forță majoră, fără a se limita la următoarele: război, inundații, cutremure, condiții meteorologice periculoase, ordine ale autorităților de stat sau locale etc.

Articolul 15: COMUNICAREA PE SUPORT ELECTRONIC

15.1. Cu excepția situației în care BENEFICIARUL solicită în mod expres prezentarea raportului de audit intern și a celorlalte documente pe suport de hârtie, PRESTATORUL va comunica BENEFICIARULUI toate documentele realizate în executarea prezentului contract pe suport electronic.

15.2. Transmiterea electronică de informații nu este pe deplin sigură şi nici lipsită de erori. Informațiile transmise pe această cale pot fi interceptate, modificate, pierdute, distruse, pot ajunge cu întârziere sau pot fi incomplete, iar utilizarea lor poate ridica anumite riscuri. Ca urmare, deși înainte de a transmite informații pe suport electronic PRESTATORUL va pune în practică proceduri rezonabile din punct de vedere comercial pentru a depista cei mai cunoscuți viruși la momentul respectiv și, fără a ține seama de nici o garanție, atât PRESTATORUL, cât și angajații, agenții și colaboratorii săi nu vor fi ținuți responsabili de către BENEFICIAR din nici un motiv (independent de orice alte prevederi ale acestui contract), fie că acesta este stipulat de contract, fie că reprezintă un prejudiciu (inclusiv din neglijență) sau altfel, cu referire la orice eroare sau omisiune rezultată din/sau în legătură cu comunicarea electronică de informații către BENEFICIAR şi cu gradul de siguranță al acestor informații şi inclusiv (dar nu exclusiv) actele sau omisiunile furnizorilor de servicii ai PRESTATORULUI. PRESTATORUL nu va fi scutit de o astfel de răspundere în cazul unor acte, omisiuni sau interpretări eronate care reprezintă acte penale, necinstite sau frauduloase din partea angajaților, agenților sau colaboratorilor PRESTATORULUI.

15.3. În cazul în care informațiile transmise se referă la aspecte care prezintă o importanță semnificativă pentru BENEFICIAR, este recomandabilă solicitarea unei copii scrise a acestora de la PRESTATOR. În cazul în care BENEFICIARUL dorește ca PRESTATORUL să protejeze cu parolă toate sau anumite documente transmise, BENEFICIARUL va comunica opțiunea sa către PRESTATOR, pentru ca acesta să ia măsurile corespunzătoare.

Articolul 16: LEGEA CONTRACTULUI. ARBITRAJUL

16.1. Prezentul contract este guvernat de legea română.

16.2. Orice neînțelegere rezultată din valabilitatea, executarea și inter­pre­tarea prezentului contract va fi soluționată în mod amiabil. Când aceasta nu este posibilă, litigiul va fi depus spre soluționare instanțelor competente din jurisdicția PRESTATORULUI, dezbaterile urmând să aibă loc în limba română/engleză şi potrivit regulilor procedurale juridice.

Limba română este limba care prevalează în rapoartele emise şi ca atare acestea se vor considera baza oricărei dispute.

Articolul 17: DISPOZIŢII FINALE

17.1. Toate notificările și comunicările privind prezentul contract se vor face în scris și vor fi transmise la următoarele adrese:

- pentru BENEFICIAR: [persoana de contact], adresa …………………., fax …………., telefon……………..

- pentru PRESTATOR: [persoana de contact], adresa ……………….., fax ………….., telefon……………..

Orice schimbare a adreselor menționate mai sus va fi notificată în scris celeilalte părţi, în timp util.

Încheiat astăzi ………………….., la …………, în două exemplare, cu valoare egală, câte unul pentru fiecare parte (PRESTATOR și BENEFICIAR), părțile garantând prin prezenta că reprezentanții ale căror semnături apar mai jos au fost și sunt la data încheierii acestui contract legal investiți să încheie prezentul contract.

PRESTATOR , BENEFICIAR,

Auditor financiar / Firma de audit.......... Nume și prenume .........................

Nr. RPE ....... Funcția ..........................................

SEMNĂTURA ............................. SEMNĂTURA .............................

**[PARAFA] [ȘTAMPILA]**

1. Poate fi coordonatorul structurii de audit intern sau al altei structuri ce asigură această funcție, un auditor financiar independent sau o firmă de audit către care s-au externalizat serviciile de audit intern. [↑](#footnote-ref-1)
2. Registrul Public Electronic al Auditorilor Financiari și Firmelor de Audit din România. [↑](#footnote-ref-2)